నాదిర్‌గుల్ ఎయిర్‌ఫీల్డ్

నాదిర్‌గుల్ ఎయిర్‌ఫీల్డ్, తెలంగాణ రాష్ట్ర రాజధాని హైదరాబాదు నగరంలో ఉన్న ఎయిర్‌ఫీల్డ్. నాగార్జున సాగర్ హైవేపై 12 కి.మీ.ల దూరంలో ఉన్న ఈ ఎయిర్‌ఫీల్డ్ లో పైలట్లకు శిక్షణ ఇస్తుంటారు.

వివరాలు 
తెలంగాణ స్టేట్ ఏవియేషన్ అకాడమీ, ఫ్లైటెక్ ఏవియేషన్ అకాడమీ, రాజీవ్ గాంధీ ఏవియేషన్ అకాడమీ మొదలైనవి తమతమ పైలట్‌లకు శిక్షణ ఇవ్వడానికి దీనిని ఉపయోగిస్తాయి. ఫ్లైటెక్ ఏవియేషన్‌కు నాదిర్‌గుల్‌లో సొంత హ్యాంగర్ ఉంది. ఈ ఎయిర్‌ఫీల్డ్‌లో 14/32 రన్‌వే మాత్రమే ఉంది. ట్రైనీలు ఎక్కువగా సెస్నా 152, సెస్నా 172 వంటి సింగిల్ ఇంజన్ గల విమానాలను నడుపుతారు. సర్క్యూట్ ఎత్తు 2600'. అలాగే, ఎయిర్‌ఫీల్డ్‌లో ప్రత్యేకమైన ఎయిర్ ట్రాఫిక్ కంట్రోల్ లేదు.

ప్రస్తుతం 
శంషాబాద్‌లో అంతర్జాతీయ విమానాశ్రయం ప్రారంభించిన తర్వాత, పైలట్ల శిక్షణ కార్యకలాపాలన్నింటినీ బేగంపేట విమానాశ్రయానికి మార్చబడ్డాయి. అయినప్పటికీ, ఇక్కడ కూడా అప్పుడప్పుడు శిక్షణ ఇస్తుంటారు.

మూలాలు

బయటి లింకులు 

 ఎయిర్‌పోర్ట్స్ అథారిటీ ఆఫ్ ఇండియా వద్ద నాదిర్‌గుల్ ఎయిర్‌ఫీల్డ్ 

తెలంగాణ విమానాశ్రయాలు
హైదరాబాదు